มีอะไรกับแฟนตั้งแต่ 27 ตุลาหลั่งนอก หลังจากนั้นไม่ได้มีอะไรกันอีกเลย จนตอนนี้ประจำเดือนยังไม่มาเลยค่ะ เดือนกันยามาวันที่ 18 เดือนตุลามาวันที่ 20 เดือนนี้วันที่26แล้วยังไม่มาเลยค่ะ ซื้อที่ตรวจครรภ์มาตรวจก็ขึ้นขีดเดียวค่ะ ตอนเย็นมีเลือดออกมา แต่อยู่ๆก้หยุด แบบนี้จะท้องไหมค่ะ
สวัสดีค่ะ หากประจำเดือนมาวันที่ 20 ต.ค. การมีเพศสัมพันธ์ในวันที่ 27 ต.ค. เท่ากับมีเพศสัมพันธ์ในวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% อย่างไรก็ตาม หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้นการที่ประจำเดือนมาช้า ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับเลือดที่ออกมาตอนเย็นแล้วหายไป อาจเป็นเลือดที่เริ่มจะเป็นประจำเดือนก็ได้ค่ะ ดังนั้น แนะนำควรรอดูไปอีก 1 วัน หากได้มีเลือดประจำเดือนออกมานาน 2-7 วัน ก็ถือว่าปกติดีค่ะ แต่หากไม่มีเลือดประจำเดือนมา แต่กลับมีเลือดออกกะปริดกะปรอยผิดปกติมาอีกเรื่อยๆ ก็ควรไปพบสูติ-นรีแพทย์เพื่อหาสาเหตุค่ะ